**Критеријуми оцењивања ликовна култура**

Праћење и оцењивање ученика се спроводи из часа у час, чиме се ученици мотивишу да раде редовно, а не „кампањски“. Оцењују се не само њихов рад, већ и њихово ангажовање у раду. Приликом давања повратне информације о напредовању, користи се приступ којим се ученик похваљује за оно што је добро урадио и прецизно усмерава ка ономе што треба да уради да би још боље напредовао (нпр. Добро си нацртао, али покушај да не притискаш толико обичну оловку да се не би пресликавало на другу страну). Примењује се и самооцењивање ученика, како би се код ученика развила свест о сопственој одговорности за напредовање.

Повезују се садржаји који се обрађују на часу са могућностима примене знања у даљем школовању и животу изван школе. Циљ оваквих активности је да ученици увиде корисност познавања ликовне културе за сопствене циљеве који се тичу живота изван учионице у основној школи. На тај начин, кроз рад на предмету даје се и допринос програму професионалне оријентације у школи.

У настави ликовне културе знања, умења и ставови изграђују се на јединствен начин у интеракцији програмских елемената (креативност– медијуми – садржаји) и активности наставника и ученика, па се од наставника очекује да адекватно подржи развој опажања, стваралачког мишљења и индивидуални потенцијал сваког ученика.

Наставник планира мотивациони разговор који подстиче изражавање. Наставник уобичајено подстиче ученике на размишљање техником асоцијација. Мотивациони разговор треба да помогне ученицима да схвате да циљ задатка. Теме разговора се могу пронаћи како у непосредном окружењу, тако и у самим искуствима ученика и садржајима који су обрађени у другим наставним предметима. Када се уметничка дела користе као мотивациони садржај, важно је одабрати одговарајућу методу/технику да би се подстакао развој креативности, а избегло имитирање.

Након јасно постављеног циља, ученицима ће бити лакше да кроз ликовни рад саопштавају своје идеје, расположења, размишљања, замишљања, емоције...

Наставник у току године прати, процењује и подстиче развијање индивидуалних потенцијала сваког ученика. Могући елементи за процењивање напредовања и оцењивање постигнућа су:

- однос према раду (припремљен је за час; одговорно користи материјал, прибор и алатке; одржава прибор и радни простор; потписује радове; чува радове у мапи...);

- однос према себи (истражује информације; поставља питања; предлаже; истрајан је у раду, труди се; преузима одговорност; поштује себе и своје радове; учи на грешкама; спреман је да испроба своје способности у новим активностима...);

- однос према другима (довршава рад у договореном року; поштује договорена правила понашања; спреман је да помогне и да сарађује; уважава туђу културу, радове, начин размишљања, доживљавања, опажања, изражавања...);

- разумевање (разуме задатак; разуме појмове; разуме процес; разуме концепт; разуме визуелне информације...);

- повезивање (повезује и пореди познате и нове информације, људе, места, догађаје, феномене, идеје, дела...);

- оригиналност (оригиналан је у односу на туђе радове; оригиналан је у односу на своје претходне радове...);

- организација композиције (у складу са својом идејом примењује одговарајуће принципе компоновања, знања о простору, перспективи, пропорцијама, правцу, смеру...);

- вербално изражавање (учтиво комуницира; аргументовано, кратко и јасно образлаже свој рад, идеју, доживљај, опажање, емоције...);

- употреба техника и средстава (бира одговарајућу технику у односу на идеју; примењује одговарајући процес; бира одговарајући материјал/подлогу; истражује могућности технике и материјала; користи дигиталну технологију као помоћно средство у раду; обликује рад у одабраном апликативном програму)...

Елементи могу и другачије да се формулишу. Бирају се према типу ликовног задатка и циљевима задатка.

**Праћење и вредновање напредовања ученика**

Да би прикупили што квалитетније и свеобухватније информације о напредовању и развоју ученика, наставници користе различите технике праћења и оцењивања ученика. Разноврсност техника, такође, омогућава ученицима да знање покажу на начин који одговара њиховим стиловима учења (нпр. неки ученици се лакше изражавају писменим, а неки усменим путем, неки воле самосталан рад, а некисарадњу са другима). Приликом избора техника, наставници узимају у обзир следеће: препоруке надлежних просветних органа и стручњака из области педагогије и методике наставе ликовне културе (укључујући и упутства за наставнике из програма наставе и учења), природу знања и вештина које се проверавају, узраст и могућности ученика, оптерећеност ученика задацима из других предмета и досадашње искуство наставника у примени различитих техника праћења и оцењивања.

Посматрање: наставник редовно прати рад и напредовање ученика на часу, активност ученика и редовност израде домаћих задатака. Ради бележења података до којих долази посматрањем, наставник користи табеле, чек-листе и своју педагошку свеску. Ова техника наставнику омогућава да континуирано прати напредак ученика и да благовремено ученику даје повратне информације и савете за даље напредовање и побољшање успеха.

Са детаљним критеријумима и временским распоредом оцењивања током године наставник ученике упознаје на почетку сваке школске године, а ради доступности ученицима и родитељима, критеријуми оцењивања се сваке године објављују и на сајту школе.

По закону, наставник је у обавези да на почетку школске године спроведе и иницијално процењивање, тј. да процени постигнућа ученика из оних делова градива који су важни за њихово напредовање у тој школској години. Овај облик процењивања се не оцењује и служи наставнику да планира начин рада са одељењем и појединачним ученицима, као и да ученицима да повратну информацију о томе шта треба да ураде да би (још) боље напредовали. Иницијално процењивање из Ликовне културе се спроводи на следећи начин: ученици самостално израђују ликовно рад базиран на стеченим вештинама и знањима из претходног разреда.

Праћење и оцењивање ученика у ванредним околностима:у случајевима када није могуће да се оцењивање ученика спроведе у непосредном контакту наставника са ученицима у школи (нпр. током наставе на даљину услед пандемије), наставници прате рад и напредовање ученика путем дигиталних платформи (Гугл учионица, Вајбер, Зум...) и коришћењем различитих дигиталних алата.

Наставник у току године прати, процењује и подстиче развијање индивидуалних потенцијала сваког ученика. Могући елементи за процењивање напредовања и оцењивање постигнућа су:

- однос према раду (припремљен је за час; одговорно користи материјал, прибор и алатке; одржава прибор и радни простор; потписује радове; чува радове у мапи...);

- однос према себи (истражује информације; поставља питања; предлаже; истрајан је у раду, труди се; преузима одговорност; поштује себе и своје радове; учи на грешкама; спреман је да испроба своје способности у новим активностима...);

- однос према другима (довршава рад у договореном року; поштује договорена правила понашања; спреман је да помогне и да сарађује; уважава туђу културу, радове, начин размишљања, доживљавања, опажања, изражавања...);

- разумевање (разуме задатак; разуме појмове; разуме процес; разуме концепт; разуме визуелне информације...);

- повезивање (повезује и пореди познате и нове информације, људе, места, догађаје, феномене, идеје, дела...);

- оригиналност (оригиналан је у односу на туђе радове; оригиналан је у односу на своје претходне радове...);

- организација композиције (у складу са својом идејом примењује одговарајуће принципе компоновања, знања о простору, перспективи, пропорцијама, правцу, смеру...);

- вербално изражавање (учтиво комуницира; аргументовано, кратко и јасно образлаже свој рад, идеју, доживљај, опажање, емоције...);

- употреба техника и средстава (бира одговарајућу технику у односу на идеју; примењује одговарајући процес; бира одговарајући материјал/подлогу; истражује могућности технике и материјала; користи дигиталну технологију као помоћно средство у раду; обликује рад у одабраном апликативном програму)...

Наставник треба да мотивише ученика на даљи развој, тако да ученик осети да је кроз процес вредновања виђен и подржан, као и да има оријентацију где се налази у процесу развоја у оквиру ликовног изражавања. Важно је укључити самог ученика у овај процес у смислу дијалога и узајамног разумевања, у вези са тим шта ученик осећа као препреке (вољне и невољне) у свом развоју, као и на које начине се, из ученикове перспективе, оне могу пребродити.

У процесу вредновања резултата учења наставник треба да буде фокусиран на ученичку мотивацију и ставове у односу на ликовно стваралаштво, способност концентрације, квалитет перцепције/аперцепције и начин размишљања приликом процењивања уметничког дела.

Сумативно вредновање треба да буде осмишљено кроз задатке и активности које захтевају креативну примену знања.

У смислу активности, постигнућа ученика треба проценити на основу:

1. ангажовања ученика у наставном процесу

2. допринос ученика за време групног рада,

3. израда креативних задатака на одређену тему,

4. рад на пројекту (ученик даје решење за неки проблем и одговара на конкретне потребе),

5. специфичне вештине.

6. начин размишљања и ставови

Постоји више функција оцењивања које су међусовно повезане, а то су: информативна, развојна, мотивациона и евалуативна функција.

Информативна функција оцењивања се остварује пружањем повратне информације ученику о његовом напредовању и резултатима. Наставници информишу ученике о њиховом напредовању на сваком часу кроз разговор и давање повратне информације о раду. Напредовање ученика се бележи у електронском дневнику као и у педагошким свескама. Развојна функција се остварује наставниковим предлогом о следећим корацима у учењу, док се мотивациона функција оцењивања остварује континуираним коментарима наставника којима се подиже самопоуздање ученика и њихова заинтересованост за рад.

Праћење и оцењивање ученика у ванредним околностима: Ученици, након разговора и добијених задатака, достављају на увид (фотографишу и прилажу) радове. Наставник пружа информације и даје препоруке за даље напредовање путем платформе коју у раду користи.

Самопроцена радова је вербална и писана. Најефикаснија је метода 3, 2, 1. Ученик сам припрема листић на коме уписује име, презиме, датум и назив рада. Затим кратко наводи: 3 ствари које сам научио на часу, 2 примера која илуструју то што сам научио, 1 ствар која ми није јасна или питање које бих поставио. Када се разговара о ликовним делима ученик пише: 3 речи којима бих описао дело, 2 ствари које ми се највише допадају на делу, 1 ствар коју не разумем. Када се разговара о уметнику: 3 ствари због којих је уметник значајан, 2 дела која ми се највише свиђају, 1 питање које бих поставио уметнику. Када се ученик ликовно изражава: 3 ствари о којима сам размишљао током рада, 2 ствари које ми се свиђају на мом раду, 1 ствар коју бих променио. Или: 3 речи којима бих описао свој рад, 2 разлога због којих је мој рад оригиналан, 1 ствар коју бих урадио другачије. Важно је да ученик не наводи више од једне нејасноће или грешке, ни у случају када му ништа није јасно или сматра да је рад упропашћен. Издвајање само једне нејасноће или грешке постепено оспособљава ученика да идентификује најважнији пропуст и да се фокусира на његово уклањање или да дође до бољих идеја. Ученике је потребно навикавати да листиће попуњавају брзо. Понекад је најважније оно чега се првог сете. Наставник може да прилагођава методу у складу са типом активности/ задатка или да осмисли другачије чек-листе.